
Megújuló energia alapú energiaközösség fejlesztése, 21. századi lehetőségek Székelyföld fenntartható fejlesztésére

Kulcsszavak: biogáz, energiaközösség, fenntarthatóság, széndioxid-lábnyom, önellátás
Napjainkban az energia piac és a tapasztalható volatilitása megnehezíti a kiszámíthatóságot, folyamatos trendszerű az energiahordozók árainak növekedése és ez sok társadalami és gazdasági velejárót okoz. Kutatási tervemet egy székelyföldi vállalatról, a Toro Impex Kft.-ről, - ami a Felső-háromszéki medencében helyezkedik el, Kovászna megyében - és az ehhez kapcsolódó vállalat családról készítem. A gazdasági tevékenységek közül kiemelném a sertéstartást, azon belül annak melléktermékét az itt képződő hígtrágyát. A sertés hízlalda működése által termelt hígtrágya hatalmas mennyiségű üvegház hatású gázt szabadít fel, ráadásul a telephely közelében a szag szennyezési probléma is jelentős.
A problémák megoldására egy biogáz üzem létesítése nyújtana megoldást. A kutatásomban a hipotézisem az, hogy a sertéstrágya mint bemenő alapanyag, elég villamos- és hőenergiát termelne ahhoz, hogy a vállalat sokoldalú tevékenységét energetikai önellátáshoz jutassa. Emelett radikálisan enyhűlne az üzem általi légnyennyezési probléma is. Továbbá feltételezésem szerint a saját fogyasztáson felüli termelt villamos energia hálózati betermelésen keresztül eladásra kerülne, míg a hőenergia a szomszédos ipari telepeket is ki tudná szolgálni, ugyanis további nagy hőenergia igényű gazdasági szereplők vannak jelen a szomszédos helyszíneken.
A kutatás célkitűzései a megtervezett biogáz üzemben rejlő gazdasági, társadalmi és környezeti potenciálok felderítése, számszerűsítése és bemutatása. A cél egy olyan élettartam elemzést végezni és bemutatni, amely mintaszerű más, Székelyföldön található üzemek létrehozásánál is hasznosítható információval szolgálhatna. Ezekkel az eredményekkel is népszerűsíthetni lehet a zöld gazdasági tevékenységeket, a gazdasági szereplők alternatív üzleti modellek fele orientációját.



